da da da da de en en fi da da en da da da da da da sv sv id fi da da de en da de de da da en da nb da da da da da da da da da da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om ministeriernes arbejde med FN’s verdensmål i Danmark | Rigsrevisionen
Sådan laver vi større undersøgelser
Verdens lande tilsluttede sig i 2015 FN’s 2030-dagsorden med 17 verdensmål for bæredygtig udvikling. FN’s verdensmål er udmøntet i 169 delmål og 244 indikatorer, som skal bruges til at måle fremdriften mod opnåelsen af verdensmålene. I 2017 udgav den daværende regering en national handlingsplan for opfølgning på verdensmålene, som bl.a. indeholder 37 nationale målsætninger. Beretningen gør status over ministeriernes arbejde med verdensmålene i Danmark i perioden 2015-2020. Rigsrevisionen besvarer følgende spørgsmål i beretningen:
Hvordan har ministerierne arbejdet med verdensmålene med udgangspunkt i både FN’s delmål og den tidligere regerings handlingsplan?
Har ministeriernes fremdriftsrapportering været egnet til at orientere Folketinget om fremdriften i forhold til handlingsplanens nationale målsætninger?
Har Danmarks Statistik rapporteret tilfredsstillende på FN’s delmål og indikatorer?
Rigsrevisionen konstaterer, at ministeriernes arbejde med verdensmålene indtil nu har været baseret på, at deres generelle virke og politik allerede favner verdensmålene. Rigsrevisionens undersøgelse viser, at ministerierne kun undtagelsesvist har taget nye initiativer eller lagt særlige planer for at realisere verdensmålene. Rigsrevisionen vurderer, at ministeriernes og Danmarks Statistiks rapportering ikke er tilstrækkeligt egnet til at orientere om fremdriften mod opfyldelse af verdensmålene i Danmark. Konsekvensen er, at det er vanskeligt for såvel Folketinget som offentligheden at få indsigt i, om der er fremdrift mod realisering af FN’s verdensmål i Danmark.
Rigsrevisionen har igangsat undersøgelsen i november 2019 på baggrund af en anmodning fra Statsrevisorerne. Statsrevisorernes anmodning var foranlediget af en anmodning fra Folketingets Finansudvalg.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 23. oktober 2020 behandlede Statsrevisorerne
Beretning nr. 1/2020 om ministeriernes arbejde med FN’s verdensmål i Danmark
Statsrevisorerne afgav beretningen til Folketinget med følgende bemærkning:
"Statsrevisorerne har bedt Rigsrevisionen om at udarbejde denne beretning på baggrund af en anmodning fra Folketingets Finansudvalg. Udvalget har anmodet om en saglig og neutral opfølgning på, hvordan fremdriften er i forhold til Danmarks opfyldelse af FN’s verdensmål.
Verdensmålene består af 17 mål for bæredygtig udvikling, der blev vedtaget med en FN-resolution i 2015. Den tidligere regering udgav i 2017 en handlingsplan for Danmarks opfølgning på verdensmålene, og i handlingsplanen var det vurderingen, at dansk politik er på linje med verdensmålene. Handlingsplanen indeholder 37 nationale målsætninger, som ministerierne årligt vil redegøre for i en fremdriftsrapport til Folketinget. Den statistiske opfølgning på FN’s delmål varetages af Danmarks Statistik. Handlingsplanen var gældende indtil regeringsskiftet i juni 2019. Den nuværende regering er ved at udarbejde en strategi for arbejdet med verdensmålene i Danmark, der forventes offentliggjort inden udgangen af 2020.
Statsrevisorerne konstaterer, at ministerierne fra starten har vurderet, at FN’s verdensmål og delmål er tilstrækkeligt dækket af eksisterende politikker og aktiviteter. Ministerierne har således kun i ganske få tilfælde iværksat nye initiativer for at realisere verdensmålene. Dette skal ses i sammenhæng med, at Folketinget ikke har stillet forpligtende krav til ministeriernes arbejde med verdensmålene, og at udgangspunktet har været, at dansk politik allerede var på linje med verdensmålene.
Statsrevisorerne finder det uhensigtsmæssigt, at ministerierne generelt ikke har analyseret opfyldelsen af de enkelte delmål og ikke har stillet krav om at indarbejde verdensmålene i de underliggende styrelsers og institutioners målsætninger. Statsrevisorerne finder det endvidere uhensigtsmæssigt, at ministerierne ikke er kommet længere med at vurdere lovforslags konsekvenser i forhold til verdensmålene.
Statsrevisorerne finder det mindre tilfredsstillende, at ministeriernes fremdriftsrapport fra 2018 var uegnet til at give Folketinget et godt overblik over fremdriften i opfyldelsen af de nationale målsætninger for verdensmålene.
Statsrevisorerne finder, at Danmarks Statistiks rapportering af danske data om realisering af verdensmålene er tilfredsstillende. Statsrevisorerne konstaterer dog også, at Danmarks Statistiks formidling heraf bør forbedres, så offentligheden bedre kan følge, om Danmarks opfyldelse af verdensmålene går i den ønskede retning."
Klima-, energi- og forsyningsministerens redegørelse af 8. februar 2021 (PDF)
Udlændinge- og integrationsministerens redegørelse af 12. februar 2021 (PDF)
Erhvervsministerens redegørelse af 12. februar 2021 (PDF)
Sundhedsministerens redegørelse af 16. februar 2021 (PDF)
Transportministerens redegørelse af 19. februar 2021 (PDF)
Skatteministerens redegørelse af 24. februar 2021 (PDF)
Børne- og undervisningsministerens redegørelse af 25. februar 2021 (PDF)
Indenrigs- og boligministerens redegørelse af 26. februar 2021 (PDF)
Udenrigsministerens redegørelse af 26. februar 2021 (PDF)
Udviklingsministerens redegørelse af 26. februar 2021 (PDF)
Justitsministerens redegørelse af 1. marts 2021 (PDF)
Beskæftigelses- og ligestillingsministerens redegørelse af 2. marts 2021 (PDF)
Miljøministerens redegørelse af 2. marts 2021 (PDF)
Ministeren for fødevarer, landbrug og fiskeris redegørelse af 2. marts 2021 (PDF)
Finansministerens redegørelse af 3. marts 2021 (PDF)
Social- og ældreministerens redegørelse af 3. marts 2021 (PDF)
Kulturministerens redegørelse af 4. marts 2021 (PDF)
Uddannelses- og forskningsministerens redegørelse af 26. marts 2021 (PDF)
Rigsrevisionens notat af 23. april 2021
Rigsrevisionen følger i dette notat op på beretning nr. 1/2020 om ministeriernes arbejde med FN’s verdensmål i Danmark.
Notatet er baseret på redegørelser fra alle ministre med undtagelse af forsvarsministeren, kirkeministeren og statsministeren, hvis ministerier ikke indgik i undersøgelsen. Notatet handler om de initiativer, som ministrene har iværksat eller vil iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
ministeriernes arbejde med at vurdere nye lovforslags konsekvenser for FN’s verdensmål og delmål
Danmarks Statistiks arbejde med at forbedre overblikket over fremdriften mod opfyldelse af FN’s verdensmål i Danmark.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere